stanford-oval/wikipedia huggingface dataset:
Dassault Mercure
Tekniset tiedot

Lähde: Flight International, Flugzeuginfo, Global Security
Yleiset ominaisuudet
Miehistö: 2 lentäjää
Matkustajat: 120–162, tyypillisesti 146
Pituus: &&&&&&&&&&&&&034.084000034,84 m
Kärkiväli: &&&&&&&&&&&&&030.056000030,56 m
Korkeus: &&&&&&&&&&&&&011.037000011,37 m
Siipipinta-ala: &&&&&&&&&&&&0116.&&&&00116,0 m²
Tyhjäpaino: &&&&&&&&&&031800.&&&&0031 800 kg
Suurin lentoonlähtöpaino: &&&&&&&&&&056500.&&&&0056 500 kg
Suurin laskeutumispaino: 48 600 kg
Polttoainekuorma: 10 400 kg
Nuolikulma: 25°
Voimalaite: &&&&&&&&&&&&&&02.&&&&002 × Pratt & Whitney JT8D-15 -puhallinturbiinia; &&&&&&&&&&&&&068.090000068,9 kN  per moottori
Suoritusarvot
Suurin nopeus: &&&&&&&&&&&&0925.&&&&00925 km/h
Matkalentonopeus: &&&&&&&&&&&&0858.&&&&00858 km/h
Lentomatka: &&&&&&&&&&&&0756.&&&&00756 km (täydellä kuormalla), 1 700 km (maksimi)
Lakikorkeus: &&&&&&&&&&011887.&&&&0011 887 m
Polttoaineen kulutus matkalennossa: 4 700 kg/h (suurin matkalentonopeus), 4 260 kg/h (taloudellinen matkalentonopeus), 2 440 kg/h (pitkän matkan matkalentonopeus)
Dominic Jala

Dominic Jala (12. heinäkuuta 1951 Mawlai – 10. lokakuuta 2019) oli intialainen roomalaiskatolinen arkkipiispa. Hänet vihittiin salesiaanipapiksi 19. marraskuuta 1977 ja nimitettiin Shillongin arkkipiispaksi 22. joulukuuta 1999. Piispaksi vihkiminen seurasi 2. huhtikuuta 2000. Pääkonsekraattorina toimi Thomas Menamparampil, jota avustivat Joseph Mittathany ja George Mamalassery.
Daltonien jäljillä

| Daltonien jaljillä> Sur la piste des Dalton.Alkuperäisteos |
| --- | --- |
Kirjailija:  Morris, Rene Goscinny
Genre:  sarjakuva
Julkaistu:  1961
Suomennos
Suomentaja:  Heikki Kaukoranta
Kustantaja:  Otava
Julkaistu:  1975
Ulkoasu:  pehmeäkantinen
Sivumäärä:  47
Sarja: Lucky Luke
Edeltävä:  Palkkionmetsästäjä
Seuraava:  Suuriruhtinas
Löydä lisää kirjojaKirjallisuuden teemasivulta
Daltonien jäljillä on Lucky Luke -sarjakuva-albumi.
Juoni

Daltonin veljekset pakenevat vankilasta ja alkavat ryöstellä lähiseudun pankkeja. Lucky Luke saa jäljitysavukseen lännen typerimmän koiran Rantanplanin, jolla ei ole edes kunnon hajuaistia. Joe Dalton joutuu seriffin panttivangiksi ja Jack, William ja Averell Dalton puolestaan kaappaavat Lucky Luken. Daltonit suostuvat vaihtokauppaan ja vaihtavat Lucky Luken Joeen. Daltonit pakenevat harhautuksen avulla seriffiltä ja jatkavat ryöstelyä, kunnes Lucky Luke keksi suunnitelman.
Aiheesta muualla

http://sarjakuvat.eurocomics.info/lucky_luke_2.html
Dassault Mirage F1

Kuvan Mirage F1JA-muunnos kuuluu Ecuadorin ilmavoimille. Kuva vuodelta 1986.
Dassault Mirage F1 on ranskalaisen Dassault Aviationin suunnittelema ja valmistama suihkumoottorilla varustettu hävittäjälentokone. Kone on Mirage-hävittäjäkoneperheen muunnos, joka ei päätynyt laivastokäyttöön. F1 on tarkoitettu Étendardin ja Super Étendardin seuraajaksi rynnäkkökoneena, mutta se kykenee myös ilmaherruudesta käytäviin taisteluihin. Mallin ensilento oli 23. joulukuuta 1966. Konetyypin aktiivikäyttö Ranskan ilmavoimissa alkoi toukokuussa 1973, sen saatua sata koneyksilöä.
Espanjan ilmavoimien Mirage F1M-kone.
Monesta muusta tuoteperheen jäsenestä poiketen, Mirage F1 on peräsimellinen nuolisiipinen ylätasokone. Muiden ollessa peräsimettömiä ja deltasiipisiä. Siitä huolimatta, että tämän konetyypin muotoilu oli toisista saman tuoteperheen koneista suuresti poikkeavaa, se kykeni aivan täysin vastaaviin lentoarvollisiin suorituksiin. Tätä tyyppiä ei voi verrata profiililtaan lähimpänä olevaan Dassault Étendardiin suorityskykynsä puolesta. Lakikorkeus oli tällä tyypillä 20 000 metriä ja huippunopeus 2,2 Machia (2 338 km/h).
Kuvassa esiintyy Libyan ilmavoimien käyttämä Mirage F1.
Koneen suihkumoottori on jälkipolttimella varustettu Snecma Atar 9K-50, jonka työntövoima on 49 kN. Konetyypin kiinteänä aseistuksena on kaksi keulaan asennettua 30 millimetrin DEFA 553 -tykkiä. Ulkopuolisissa ripustimissa on mahdollista kuljettaa aseistusta 4 000 kg.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.militaryfactory.com/aircraft/detail.asp?aircraft_id=231
http://www.dassault-aviation.com/en/passion/aircraft/military-dassault-aircraft/mirage-f1/ (englanniksi)
Dan Witty

| Dan Witty> Henkilötiedot |
| --- | --- |
Syntynyt: 15. marraskuuta 1984 New Prague, Minnesota
Kansalaisuus:   Yhdysvallat
Uran tiedot
Laji:  alamäkiluistelu
Kilpauran kesto:  2013-
Saavutukset
Voitot:  0
Palkintokorokkeella:  1
Paras sijoitus maailmancupissa:  10. (2015)
 Tietolaatikko päivitetty 30. marraskuuta 2015 
Dan Witty (s. 15. marraskuuta 1984 New Prague) on yhdysvaltalainen alamäkiluistelija. Hän debytoi lajin MM-sarjassa Red Bull Crashed Icessä vuonna 2013 Saint Paulin osakilpailussa kotiosavaltiossaan Minnesotassa. Wittyn paras sijoitus MM-sarjan osakilpailussa on kolmas sija vuoden 2015 Saint Paulin osakilpailusta. Kaudella 2015 hän sijoittui sarjassa sijalle 10.
Myös Wittyn pikkuveli Tyler Witty on alamäkiluistelija ja on kilpaillut myös Red Bull Crashed Icessä.
Dirlanda (vuoden 1972 albumi)

| Dirlanda Kai Hyttinen |
| --- | --- | --- |

Studioalbumin tiedot
 Julkaistu: 1972
 Tuottaja(t): Vexi Salmi
 Kesto: 36.23
 Levy-yhtiö: Finnlevy
Kai Hyttisen muut julkaisut
| Tuulen tie 1970 | Dirlanda 1972 | Honolulu 1973 |
Dirlanda on Kai Hyttisen albumi vuodelta 1972.
Kappaleet

Dirlanda – 3.22
Eikö Muonio vastaa – 2.02
Surullinen sunnuntai – 2.53
Oi rakkain – 3.07
Flirtaten – 3.38
On rakkaus kiehtovaa – 3.05
Entten tentten – 2.52
Neiti Saima Sund – 2.50
Puhu hiljaa rakkaudesta – 3.24
Sunfa-ral-lal-la-laa – 2.40
Suudelmin suljetut kirjeet – 3.16
Kaiken tahdon antaa – 3.09
Dietmar Constantini

| 0 | 1 | 2 |
| --- | --- | --- |

Henkilötiedot
Koko nimi: Dietmar Constantini
Syntymäaika: 30. toukokuuta 1955 (ikä 69)
Syntymäpaikka: Innsbruck, Itävalta
Seura
Seura: –
Tehtävä: Päävalmentaja
Valmennusura
1989–1991 1991–92 1991 1992 1992 1993 1993–1995 1995–1997 1997–1998 1999–2001 2001–2002 2006 2006–2007 2008 2009–2011:  SK Rapid Wien (apuv.)  Itävallan U21-maajoukkue  Itävallan maajoukkue  Itävallan maajoukkue (apuv.)  Itävallan maajoukkue  LASK Linz  Admira Wacker  Tirol Innsbruck  1. FSV Mainz 05  Itävallan maajoukkue (apuv.)  FK Austria Wien  FC Superfund  FC Superfund  FK Austria Wien  Itävallan maajoukkue
Dietmar Constantini (s. 30. toukokuuta 1955) on itävaltalainen jalkapallovalmentaja ja entinen pelaaja.
Ura pelaajana

"Didi" Constantinin peliura alkoi hänen synnyinkaupunkinsa ykkösseurassa FC Wacker Innsbruckissa. Constantini edusti urallaan lukuisia itävaltalaisseuroja pelaten kaikkiaan 198 ottelua Itävallan Bundesliigassa. Hän pelasi urallaan myös lyhyen aikaa Kreikassa.
Ura valmentajana

Constantini aloitti valmennusuransa Hans Kranklin apulaisvalmentajana SK Rapid Wienissä vuonna 1989. Kahden kauden jälkeen hän debytoi päävalmentajana siirtyen Itävallan U21-maajoukkueen peräsimeen. Lokakuussa 1991 hän otti hoitaakseen myös A-maajoukkueen päävalmentajan tehtävät, mutta pesti jäi lyhyeksi Ernst Happelin siirryttyä päävalmentajaksi jo marraskuussa. Constantini jatkoi kuitenkin apulaisvalmentajana ja kokeneen Happelin ja nuoren Constantinin välinen yhteistyö oli Didille hedelmällistä aikaa. Happelin kuoltua yllättäen marraskuussa 1992 Constantini nousi hetkeksi jälleen maajoukkueen päävalmentajaksi, mutta teki pian tilaa Herbert Prohaskalle. Lyhyeen päävalmentajapestiin mahtui kuitenkin mm. 0–0 tasapeli Saksaa vastaan.
Keväällä 1993 Constantini toimi LASK Linzin päävalmentajana, kunnes siirtyi kesällä 1993 Admira Wackerin peräsimeen. Constantini vietti LASKissa kaksi kautta siirtyen kesällä 1995 FC Tirol Innsbruckin päävalmentajaksi. Myös Innsbruckissa kului kaksi kautta, mutta mestaruus jäi edelleen saavuttamatta.
Syyskuussa 1997 Constantini siirtyi Saksan 2. Bundesliigassa pelanneen 1. FSV Mainzin päävalmentajaksi. Pesti Saksassa ei ollut suurmenestys ja Constantini sai potkut jo huhtikuussa 1998.
Pidettyään vuoden tauon valmennuksesta Constantini jatkoi uraansa huhtikuussa 1999 kokeneen Otto Barićin apuvalmentajana Itävallan maajoukkueessa. Maan jäätyä ulos MM-kisoista 2002 sekä Barić että Constantini saivat jättää tehtävänsä.
Kuukausi maajoukkuepotkujensa jälkeen Constantini siirtyi FK Austria Wienin päävalmentajaksi. Menestystä ei kuitenkaan tullut toivotulla tavalla ja Constantinin pesti Wienissä jäi puoleen kauteen.
Austria-pestinsä jälkeen Constantini toimi urheilutoimenjohtajana SV Austria Salzburgissa ja FC Kärntenissä. Maaliskuussa 2006 hän siirtyi FC Superfundin päävalmentajaksi, mutta jätti tehtävänsä jo kesällä. Hän kuitenkin palasi seuraan jo lokakuussa luotsaten seuraa aina kesään 2007 saakka.
Superfund-pestinsä jälkeen Constantini toimi tv-kommentaattorina vuoden ajan, kunnes Austria Wien palkkasi hänet maaliskuussa 2008 toistamiseen päävalmentajakseen. Pesti jäi jälleen lyhyeksi Constantinin siirryttyä syrjään jo kesällä.
Maaliskuussa 2009 tv-kommentaattorin uraansa jatkanut Constantini palasi valmentajaksi korvaten yllättäen eronneen Karel Brücknerin Itävallan maajoukkuevalmentajana.  Vaikka Constantini ei onnistunutkaan nostamaan Itävaltaa MM-kisoihin 2010, sai hän liitolta luottoa ja allekirjoitti syyskuussa jatkosopimuksen vuoteen 2012.  Syyskuussa 2011 Itävallan jalkapalloliitto ilmoitti, että Constantini ei jatka päävalmentajana EM-karsintojen jälkeen. Hän ei onnistunut luotsaamaan Itävaltaa arvokisoihin ja liitto ilmoitti syyskuun alussa 2011, että Constantinin sopimusta ei jatketa.  Pian liiton ilmoituksen jälkeen hän erosi tehtävästään.
Ducati 1098

| Ducati 1098 |
| --- | --- |
 1098S malli
Historia
Valmistaja:  Ducati
Valmistusmaa:  Italia
Valm. vuosina:  1098/S: 2007–2008 1098R: 2007–2009
Yleiset tiedot
Kuivapaino:  1098: 173 kg 1098S: 171 kg 1098R: 165 kg
Moottori
Moottori:  V2-moottori 1098: 119 kW 1098S:119 kW 1098R: 134 kW ( 1098: 160 hv 1098S:160 hv 1098R: 180 hv)
Kuutiotilavuus:  1098: 1099 kg 1098S: 1099 kg 1098R: 1198.4
Puristussuhde:  1098: 12.5:1 1098S:12.5:1 1098R: 12.8:1
Vaihteet:  6
Ducati 1098 on Ducatin valmistama urheilullinen moottoripyörämalli. Giandrea Fabbron suunnittelemaa Ducatia valmistettiin vuosina 2007–2009 kolmena eri versiona 1098, 1098S ja 1098R.
Troy Bayliss voitti 1098R mallilla Superbiken maailmanmestaruussarjan mestaruuden 2008.
Palkinnot ja arvostelut

SWA (Supertest World Association)
Vuoden 2008 paras moottoripyörä
Motorcycle Design Association
Paras suunnittelu: 2006
Paras urheilupyörä
Australian Motorcycle News
Vuoden 2007 moottoripyörä
Cycle World
Vuoden 2008 urheilupyörä
Denis Irwin

| 0 | 1 | 2 |
| --- | --- | --- |

Henkilötiedot
Koko nimi: Denis Joseph Irwin
Syntymäaika: 31. lokakuuta 1965
Syntymäpaikka: Cork, Irlanti
Pelipaikka: Vasen laitapuolustaja
Pituus: 173 cm
Lempinimi: Mr. Reliable
Seurat
| Vuodet | Seura | O (M) |
| 1983–1986 1986–1990 1990–2002 2002–2004 | Leeds United Oldham Athletic Manchester United Wolverhampton Wanderers | 72(1) 167(4) 368 (22) 75(2) |
Maajoukkue
| 1991–2000 | Irlanti | 56 (4) |
 Seurajoukkueuran tilastot kattavat vain kansalliset sarjat.
Denis Joseph Irwin (s. 31. lokakuuta 1965 Cork, Irlanti) on irlantilainen jalkapalloilija, pelipaikaltaan puolustaja.
Manchester Unitedissa monta vuotta lempinimellä "Mr. Dependable" tunnettu Irwin aloitti uransa Leeds Unitedissa, josta siirtyi vuonna 1986 Oldham Athleticiin. 167 ottelua Oldhamissa pelannut irlantilainen siirtyi Manchester Unitediin 625 000 punnan siirtokorvauksella vuonna 1990. ManUn paidassa 296 Valioliiga-ottelua pelannut Irwin oli mukana voittamassa seitsemää liigamestaruutta, kahta FA Cupia, liigacupia, mestarien liigaa ja Cup-voittajien Cupia. Topparin paikalla pelannut Irwin tunnettiin erityisesti loistavista vapaapotkuistaan.
Viimeisen ottelun Unitedin paidassa hän pelasi Old Traffordilla toukokuussa 2002 ottelussa Charlton Athleticia vastaan. Kapteenin nauhaa ottelussa kantanut Irwin pelasi ManUssa kaikki ottelut mukaan lukien 368. ottelua. Ottelu Charltonia vastaan päättyi maalittomaan tasapeliin.
Irwin siirtyi ilmaisella siirrolla yhdessä Paul Incen kanssa Wolverhampton Wanderersiin heinäkuussa 2002. Irwin lopetti peliuransa kauden 2003–2004 päätteeksi.
Wolverhamptonin noustua Valioliigaan vuonna 2003, sai Irwin aina huikeat suosion osoitukset Manchester Unitedin kannattajilta, kun irlantilainen tuli kentälle Old Traffordilla.
Irlannin maajoukkueessa Irwin pelasi vuosien 1991 ja 2000 välillä 56 ottelua ja teki niissä neljä maalia. Hän edusti maataan vuoden 1994 MM-kisoissa.
Saavutukset

Manchester United
Englannin Valioliiga: 7
1993, 1994, 1996, 1997, 1999, 2000, 2001
FA Cup: 3
1994, 1996, 1999
Liigacup: 1
1992
Mestarien liiga:1
1999
Cup-voittajien Cup: 1
1991
UEFA Super Cup: 1
1991
Intercontinental Cup: 1
1999
Holtin linna

| Holtin linna> Holt Castle |
| --- | --- |

Sijainti:  Denbighshire, Wales
Valmistumisvuosi:  1311
Tuhoutui:  1647
Rakennuttaja:  Edward I
Runkorakenne:  hiekkakivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Holtin linna oli Holtissa, Walesissa sijainnut keskiaikainen linna. Linnan rakennustyöt alkoivat 1200-luvulla ja se sijaitsi Englannin ja Walesin välisellä rajalla Deejoen varrella.
Keskiajalla viisitorninen linna tunnettiin nimellä Castrum Leonis tai Castle Lyons, koska sen pääportin yläpuolelle oli kaiverrettu leijonahahmo. 1600-luvulla lähes kaikki linnan rakenteet purettiin ja jäljelle jäi vain hiekkakivestä rakennettu perusta.
Rakenne

Linna rakennettiin vuosina 1277–1311 hiekkakivestä 12 m korkean mäen päälle. Linna oli rakenteeltaan viisikulmainen ja sen kussakin kulmassa oli torni.
Linnan ympärillä oli vallihauta, johon johdettiin vesi läheisestä Deejoesta. Linnaan kuului sisäpiha, ulompi vartiotorni, takaovi ja kurtiini
Historia

Edward I käynnisti linnan rakennustyöt pian pohjois-Walesin valloituksen jälkeen v. 1277. V. 1282 Edward I luovutti osan Walesista, mukaan lukien Hultin,  John de Warrenelle, joka sai tehtäväkseen saattaa linnan rakennustyöt loppuun. Linna ja sen ympärille rakentunut kaupunki valmistuivat v. 1311.
V. 1400 walesiläiset joukot polttivat linnan Owain Glyndŵrin johtamassa kapinassa.
1500-luvulle tultaessa linna oli jäänyt käyttämättömäksi ja oli raunioina. Kartantekijä John Norden tutki linnan ja mainitsi sen olevan täysin raunioina.
Englannin sisällissodan aikana linnassa oli rojalismin kannattajien joukkoja. ParlamentaristitParlamentarismin kannattajat valtasivat linnan v. 1643, mutta rojalistit valtasivat sen takaisin keväällä 1644. Antautumisen jälkeen 13 parlamentaristia teloitettiin ja heidän ruumiinsa heitettiin vallihautaan. Tammikuussa 1647, kun linnan piiritys oli jatkunut 9 kuukautta, rojalistien kuvernööri, Richard Lloyd antautui Thomas Myttonille (linnaa piirittäneiden parlamentaristien komentajalle). Holtin antautumisen jälkeen, Harlech oli ainoa rojalistien hallussa ollut linnoitus Walesissä ja sekin antautui Myttonille v. 1647 maaliskuussa. Holtin antautumisen jälkeen eversti Roger Pope nimitettiin linnan kuvernööriksi. Parlamentin määräyksellä linnan tuhottiin myöhemmin samana vuonna.
Vuosin 1675 ja 1683 huomattava osa linnan rakenteista siirrettiin muualle Thomas Grosvenorin johdolla. Rakenteita käytettiin Eaton hallin jälleenrakentamiseen Englannin sisällissodan jälkeen.
1700-luvulla Holtin linnasta oli jäljellä ainoastaan osa yhdestä tornista ja suorakaiteen muotoinen rakennus. Tästä huolimatta Anne Pytts, joka oli aiemmin ollut Coventryn kreivitär, asui ja kuoli linnassa.
Nykytilanne

Nykyään linnasta on jäljellä ainoastaan hiekkakivinen perusta ja muutamia yksittäisiä rakenteita, kuten sivuportti ja neliönmuotoisen tornin perustukset.
Wikimedia Commonsissa on kuvia tai muita tiedostoja aiheesta .
Aiheesta muualla

Kuvia ja informaatiota Holtin linnasta (englanniksi)
Holt Castle[vanhentunut linkki] - virallinen kotisivu (englanniksi)
Kuvia Holtin linnasta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Holt Castle
Rekonstruktio Holtin linnasta vuonna 1495
Käännös suomeksi
Henrik Gabriel Porthanin patsas

Porthanin patsas vuonna 2011.
Henrik Gabriel Porthanin patsas on Carl Eneas Sjöstrandin suunnittelema, 9. syyskuuta 1864 paljastettu patsas. Se sijaitsee Turussa Porthaninpuistossa. H. G. Porthania esittävä patsas on Suomen vanhin henkilömonumentti.
Mietteissään istuvan Porthanin representaatio viittaa henkisen mahdin käyttäjien, ajattelijoiden ja filosofien kuvalliseen traditioon.
Sjöstrand muotoili Porthanin patsaan Roomassa ja se valettiin Münchenissä. Pronssisen patsaan korkeus on 2,5 metriä. Patsaan jalusta on harmaata graniittia ja se on korkeudeltaan 2,2 metriä.
Patsaan ympärillä oli alun perin korkea rauta-aita ja sen alla kivijalka. Nämä poistettiin 1800–1900-luvun vaihteessa, ja patsaan juurelle tehtiin laajemmat kukkaistutukset.
Toinen Porthania kuvaava patsas on Viitasaarella Porthanin synnyinkodin paikalla. Siellä on myös vuonna 1884 pystytetty muistokivi.
Osat

Patsas koostuu istuvasta henkilöstä, ja graniittijalustasta, jossa on Porthanin elämänhistoriasta kertova kuvaohjelma ja kirjoituksia, joissa kunnioitetaan hänen saavutuksiaan.
Edessä on kulmistaan viistottu suorakaiteen muotoinen pronssilaatta, johon on kuvattu Suomen vaakuna. Sitä kannattelee kaksi enkelihahmoa, joilla on soihdut käsissään. Enkelit tai putot voidaan tulkita Porthanin patsaan yhteydessä valistuksen tai tieteen geniuksiksi.
Jalustan taakse on kirjoitettu Porthanin nimi ja elinvuodet sekä teksti latinaksi ja suomeksi:
»"Aetenae memoriae viro Henrico Gabrieli Porthan patria memor" ja "Suomen maan ja Suomen kansan arvonhon asettajalle. Tähän kaikki Suomen kansa muistopatsahan panetti".»
Jalustan oikealla ja vasemmalla puolen on upotettu pyöreät pronssireliefit tai medaljonkit. Porthanin vasemmalla puolella on professori Johan Jakob Tengströmin (1787–1858) ja runoilija, professori Franz Mikael Franzénin (1772–1847) profiilimuotokuvat. Molemmat miehet edistivät suomalaisen kansanrunouden tutkimusta Porthanin jalanjäljissä.
Porthanin oikealla puolella olevissa reliefeissä ovat "Tiede" ja "Historia" allegorisina hahmoina. Vasemmanpuoleisessa kuvassa on tieteen henki Genius, joka valaisee soihdullaan maahan polvistunutta Tiedettä. Hänen edessään on Suomi-neito suremassa Porthanin uurnan vieressä. Tieteen takana on "Rauha" kädessään palmunoksa. Toisessa kuvassa istuu "Historia", joka kirjaa Porthanin elämäntyön ja saavutukset ylös siivekkään "Tieteen" geniuksen valaistessa soihdullaan työskentelyä. Takana näkyy kirjoja ja maapallo Porthanin laajan sivistyksen merkkinä. Etualalla on Minervan pöllö.
Paljastusjuhlat > Taustaa

Kansallissankareiden patsaiden paljastuksista tuli 1800-luvun lopulla näyttäviä juhlatilaisuuksia. Niiden ilmoituksissa ja lehdistön uutisoinneissa mainittiin tarkasti, millä kielellä puhe tai runo lausuttiin tai soitettiinko musiikkia vai laulettiinko laulu ja missä järjestyksessä. Paljastustilaisuutta seurasi usein juhlapäivällinen seurahuoneella ja muitakin erikoistilaisuuksia.
Kouluissa tapahtumaa juhlistettiin vapaapäivällä. Porthanin patsaan paljastuksessa olivat kutsuvieraina muun muassa Lönnrot, Snellman ja Cygnaeus. Patsasta ympäröivä alue oli koristeltu ja kaupunki oli koristeltu 6 000 lyhdyllä. Turun teatterissa esitettiin elävä sommitelma Porthanin patsaasta kalevalaisten hahmojen ympäröimänä.
Paljastusjuhlat > "Juhlamenoin osotus"

Porthanin patsaan kaksipäiväinen paljastusjuhla alkoi lauantaina 9.9.1864. Edellisenä päivänä Åbo Underrättelserissä oli suomenkielinen ilmoitus, jossa ilmoitettiin paljastuspäivän yhdeksänosainen ohjelma.
»1) Juhlallisuus aljetaan kello 7 aamulla 65 kanunanlaukauksen ampumisella Wartiawuorella, osottain sillä H. G. Porthanin ikäwuosia;
2) Suomalaisen puheen pitää entisen akatemian juhlasalissa kello 10 epp. Kanslianeuwos Lönnrot, jonka jälkeen prowasti Hjelt lukee professori Bruner’in tekemän latinaisen runoelman;

3) Suomalaisen kirjallisuuden Seuran edusmiehet ynnä juhlasaliin kokoontuneet joukkiot ja kuunteliat menevät sitte juhlakäynnissä puhepöntön wiereen, joka on asetettu wastapäätä kuwapatsasta;

4) Juhlawäen tullessa Kirkkotorin pohjoispuistoon alkaa soittokunta sen juhlmarssin, joka tätä tilaa warten on tehty;
Ruotsalaisen puheen pitää professori Cygnaeus, jonka jälkeen peitteen pois-otettaessa lauletaan laulu: ”Maamme”, kanuunain paukkuessa;

6) Suomenkielisen runoelman lukee professori Ahlqvist ja juhlallisuus päätetään paljastus-paikalla laululla: ”Nouse, lennä Suomen kieli”;

7) Päiwällinen kaupungin seurahuoneessa syödään kello 3 ipp.;

8) Hengelliset soittajaiset Tuomiokirkossa kello 7 ipp.;
9) Walaistaan kuwapatsaan läheiset puistot ja awoimet paikat ilo-tulilla.»
Seuraavana päivänä pidettiin kokous Juhlasalissa ja paljastettiin H. G. Porthanin hautakivi kirkkotarhassa lyhyine puheineen, virren laulamisineen ja Tuomiokirkon urkusoittoineen. Lauantaina Turun linna, Tuomiokirkko, Lukion kalustot ja Merikoulu olivat avoinna ja yleisön katseltavina.
Ensimmäisenä kansallismuistomerkkinä Porthanin patsas oli malli myöhemmille hankkeille myös yleisen rahainkeräyksen, lehdistökampanjoinnin ja työn edistymisen seurannan osalta.
Aiheesta muualla

Kuvia tai muita tiedostoja aiheesta Henrik Gabriel Porthanin patsas Wikimedia Commonsissa
Jalustan takaosa.
Porthanin patsaan paljastus­tilaisuus vuonna 1864.
Dmitri Muravjov

| Dmitri Muravjov |
| --- | --- |

Henkilötiedot
Syntynyt: 2. marraskuuta 1979
Kansalaisuus:   Kazakstan
Pyöräilijä
Joukkue:  lopettanut
Laji:  Maantiepyöräily
Rooli:  Ajaja
Ura
Ammattilaisjoukkue(et)
2002 2003 2004–2005 2006 2007–2009 2010–2011 2012–2014:  Mapei Quick Step-Davitamon Crédit Agricole Jartazi-7Mobile Astana Team Team RadioShack Astana Team
Suurimmat voitot
 8. Flanderin ympäriajossa 2007   Kazakstanin-mestaruus 2002   Kazakstanin aika-ajomestaruus 2003, 2004, 2005 
 Tiedot päivitetty: 22. tammikuuta 2015 
Dmitri Muravjov oikealla.
Dmitri Muravjov (ven. Дмитрий Муравьёв, s. 2. marraskuuta 1979 Kazakstanskaya) on kazakstanilainen maantiepyöräilijä, joka kilpaili ammattilaisena 2002–2014. Hän edusti muun muassa Quick Stepiä, Crédit Agricolea, Team RadioShackia ja Astana Teamia.
Murajov sijoittui kahdeksanneksi Flanderin ympäriajossa 2007. Hän voitti Kazakstanin mestaruuden maantieajossa 2002 ja aika-ajossa vuosina 2003-2005. Näiden lisäksi Muravjev voitti yksittäisiä etappeja eri kilpailuissa, kuten Pyreneiden ja Bretagnen ympäriajoissa.
Käännös suomeksi
Darsheel Safary

| Darsheel Safary |
| --- | --- |
 Darsheel Safary vuonna 2018.
Henkilötiedot
Syntynyt: 9. maaliskuuta 1997 (ikä 27) Mumbai, Maharashtra, Intia
Ammatti:  näyttelijä
Näyttelijä
Aktiivisena:  2007–
Aiheesta muualla
IMDb 
Darsheel Safary (s. 9. maaliskuuta 1997 Mumbai, Maharashtra) on intialainen näyttelijä. Hän nousi julkisuuteen Aamir Khanin ohjaaman Taare Zameen Par -elokuvan (2007) pääroolista. Hän voitti roolillaan Filmfare-palkinnon vuonna 2008.
Filmografia

| Vuosi | Elokuva | Rooli |
| --- | --- | --- |
| 2007 | Taare Zameen Par | Ishaan Nandkishore Awasthi |
| 2010 | Bumm Bumm Bole | Pinu (Pinakin) |
| 2011 | Zokkomon | Kunal/Zokkomon |
| 2012 | Keskiyön lapset | Saleem Sinai |
Televisio

| Vuosi | Ohjelma | Rooli | Muuta |
| --- | --- | --- | --- |
| 2011 | Taarak Mehta Ka Ooltah Chashmah | Itsenään | Vierasesiintyminen |
| 2012 | Jhalak Dikhhla Jaa 5 | Itsenään | Kilpailija |
| 2015 | Lage Raho Chachu | Itsenään | Vierasesiintyminen |
| 2016 | Yeh Hai Aashiqui | Abhay |  |
Aiheesta muualla

Kuvia tai muita tiedostoja aiheesta Darsheel Safary Wikimedia Commonsissa
Darsheel Safary Internet Movie Databasessa. (englanniksi)